Source: http://docplayer.fi/2383618-Vuokko-puro-yrityksen-turvallisuuden-hallintamenettelyt-tyo-turvallisuustason-mittarina-diplomityo.html
Timestamp: 2018-03-18 06:36:28+00:00
Document Index: 6979172

Matched Legal Cases: ['KKO ', 'KKO ', 'KKO ', 'KKO ', 'kko ', 'kko ', 'kko ', 'kko ', 'kko ']

VUOKKO PURO YRITYKSEN TURVALLISUUDEN HALLINTAMENETTELYT TYÖ- TURVALLISUUSTASON MITTARINA. Diplomityö - PDF
VUOKKO PURO YRITYKSEN TURVALLISUUDEN HALLINTAMENETTELYT TYÖ- TURVALLISUUSTASON MITTARINA. Diplomityö
Download "VUOKKO PURO YRITYKSEN TURVALLISUUDEN HALLINTAMENETTELYT TYÖ- TURVALLISUUSTASON MITTARINA. Diplomityö"
1 VUOKKO PURO YRITYKSEN TURVALLISUUDEN HALLINTAMENETTELYT TYÖ- TURVALLISUUSTASON MITTARINA Diplomityö Tarkastaja: professori Kaija Leena Saarela Tarkastaja ja aihe hyväksytty Luonnontieteiden tiedekuntaneuvoston kokouksessa 06. maaliskuuta 2013
2 i TIIVISTELMÄ TAMPEREEN TEKNILLINEN YLIOPISTO Ympäristö- ja energiatekniikan koulutusohjelma PURO, VUOKKO: Yrityksen turvallisuuden hallintamenettelyt työturvallisuustason mittarina Diplomityö, 135 sivua, 16 liitesivua Toukokuu 2013 Pääaine: Turvallisuustekniikka Tarkastaja: professori Kaija Leena Saarela Avainsanat: Halmeri-tarkastusmenetelmä, työsuojelutarkastaja, turvallisuusauditointi, työsuojeluvalvonta, reliabiliteetti, validiteetti Työsuojeluhallinto on asettanut tavoitteekseen varmistaa, että jokaisella työpaikalla on toimivat turvallisuuden hallintamenettelyt. Työsuojeluvalvonnan painopistettä on suunnattu turvallisuuden hallintamenettelyjen valvontaan ja tarkastajan apuvälineeksi on luotu Halmeri-tarkastusmenetelmä. Tämän diplomityön päätavoitteena on tarkastella Halmeri-menetelmän tulosten vastaavuutta henkilöstön näkemyksiin työpaikkansa työturvallisuustilanteesta. Kirjallisuuskatsauksen tavoitteena on muodostaa laajempi kuva turvallisuuden seurannasta ja mittaamisesta, olemassa olevista turvallisuusauditointimenetelmistä ja auditointitulokseen vaikuttavista tekijöistä. Lisäksi siinä käsitellään työsuojelun viranomaistoimintaa. Työn aineistona on 26 teollisuustyöpaikkaa, joihin oli tehty Halmeri-tarkastus syksyllä Näiden työpaikkojen yritysjohdolle ja koko henkilöstölle toteutettiin tutkimuskysely kahden kuukauden kuluessa tarkastuksesta. Halmeri-tarkastuksen tulkintojen ja kyselytulosten keskinäistä vastaavuutta tarkasteltiin työpaikoittain ja Halmerin arviointikohdittain. Halmeri-tulkintojen vastaavuus tutkimuskyselyn tuloksiin vaihteli sekä työpaikkojen että Halmerin arviointikohtien välillä. Halmeri-tulokset vastasivat paremmin työnjohtajien ja johtajien kuin työntekijöiden näkemyksiä asioista. Halmerimenetelmän tulkinnat olivat usein ristiriidassa henkilöstön näkemysten kanssa, eikä Halmeri-menetelmällä pystytä arvioimaan luotettavasti työpaikan turvallisuuden hallintamenettelyjen toimivuutta käytännössä. Kirjallisuuskatsauksen ja tutkimusaineiston perusteella muodostettiin malli Halmeri-tulokseen vaikuttavista tekijöistä. Siitä havaitaan, ettei Halmeri-lomakkeen tuloksen luotettavuutta voida tarkastella sen kontekstista irrotettuna. Malli osoittaa, kuinka Halmeri-tulokseen vaikuttavat Halmeri-menetelmän, työsuojelutarkastajan, työpaikan ja sen edustajien, auditointiprosessin ja ulkoisen ympäristön ominaisuudet. Halmeri-menetelmää on tarpeen kehittää sen tulosten luotettavuuden parantamiseksi. Käyttö- ja tulkintaohjeiden yksityiskohtaistaminen ja käyttökoulutuksen ja kalibrointiharjoitusten lisääminen parantaisi menetelmän toistettavuutta tarkastajien välillä. Turvallisuuden hallintamenettelyjen valvontaa (ja Halmeri-tulkintoja) tulisi kohdistaa entistä enemmän hallintamenettelyjen toimivuuteen käytännössä, joka edellyttää auditoinnin tietopohjan laajentamista. Rivityöntekijöiden näkemysten huomioiminen on varmistettava esimerkiksi henkilöstökyselyn tai haastattelujen avulla.
3 ii ABSTRACT TAMPERE UNIVERSITY OF TECHNOLOGY Master s Degree Programme in Environmental and Energy Technology PURO, VUOKKO: Safety management procedures of an organization as a measure of occupational safety level Master of Science Thesis, 135 pages, 16 Appendix pages May 2013 Major: Occupational Safety Engineering Examiner: Professor Kaija Leena Saarela Keywords: Halmeri- inspector method, inspector, safety audit, Occupational Safety and Health Enforcement, reliability, validity The Occupational Safety and Health Administration has set a target to ensure that every workplace has effective safety management procedures. The Occupational Safety and Health Enforcement focuses on the inspection of safety management procedures, and for this, a method called the Halmeri audit method has been created. The main objective of this Master of Science thesis is to examine how the results of the Halmeri audit correspond to staff views on their workplace safety. The objective of the literature review is to create a broader picture of safety monitoring and safety measurement, existing safety audit methods, and the factors affecting the audit results. The literature review also deals with the activities of the occupational safety and health authority. The data consists of 26 industrial workplaces, each of which underwent the Halmeri inspection in the autumn of A survey was carried out among the management and whole staff of these workplaces during the two months after the inspection. How well the Halmeri results and those of the survey corresponded with each other was assessed at the level of both the workplaces inspected and the topic areas of the Halmeri audit. The correspondence of the Halmeri results with those of the survey varied among both the workplaces inspected and the topic areas of Halmeri. The Halmeri results matched the views of supervisors and managers more closely than those of the employees. As the Halmeri results often contradicted the views of the staff, it is not possible in practice to reliably estimate the functionality of safety management procedures using the Halmeri method. On the basis of the literature review and the research data, a model of the factors influencing the Halmeri results was developed. The model showed that the reliability and validity of the Halmeri results cannot be checked when they are taken out of context. It also showed how the results are affected by the characteristics of the method itself, the inspector, the workplace and its representatives, the auditing programme, and the external environment. The Halmeri method must be further developed in order to improve the reliability of its results. More detailed directions for its use and interpretation, and user training and calibration exercises would improve the inter-observer reliability of the method. The monitoring of safety management procedures (and the Halmeri interpretations) should focus more on the functionality of management procedures in practice, which requires more detailed basic information regarding the inspection. The line worker s views must be taken into account through, for example, personnel questionnaires or interviews.
4 iii ALKUSANAT Tämä diplomityö on tehty osana Sosiaali- ja terveysministeriön rahoittamaa tutkimushanketta Työsuojelu- ja työhyvinvointitoiminnan tehokkuus työpaikoilla, jonka toteuttavat Työterveyslaitos ja Länsi- ja Sisä-Suomen aluehallintoviraston työsuojelun vastuualue. Diplomityön kanssa samanaikaisesti (kesällä 2012) valmistui myös Turvallisuusjohtamisen erityistyöni Tehokas työsuojelutoiminta työpaikalla ja työsuojeluvalvonta. Haluan kiittää erityisesti diplomityöni ohjaajaa, Työterveyslaitoksen vanhempaa asiantuntijaa Jorma Lappalaista arvokkaista neuvoistasi ja kommenteistasi. Pauliina Toiviolle erityiskiitos tilastotieteen asiantuntemuksestasi. Kiitos myös muulle TS-teho - hankkeen monitieteiselle tutkijaryhmälle (Maija-Leena Merivirta, Susanna Mattila,Tarja Mäkelä, Minna Savinainen ja Hanna Uusitalo) avustanne ja tuestanne. On ollut ilo työskennellä kanssanne! Kiitos sujuvasta yhteistyöstä Länsi- ja Sisä-Suomen aluehallintoviraston työsuojelun vastuualueen tarkastajille ja kaikille tutkimukseen osallistuneille työpaikoille kertainen kiitos tutkimuskyselyn vastaajille! Tampereen teknillisen yliopiston Turvallisuuden johtaminen ja suunnittelu - yksikön professoria Kaija Leena Saarelaa haluan kiittää diplomityöni tarkastamisesta. Työterveyslaitosta ja Tampereen aluejohtaja Rauno Hanhelaa haluan kiittää työskentelypuitteiden järjestämisestä. Ts-teho tutkimushankkeen ohjausryhmälle kiitos kyselylomakeluonnoksen kommentoinnista ja kaikille sen testivastaajille vaivannäöstä. Englanninkielisen tiivistelmän kieliasun tarkastamisesta haluan kiittää kielenhuoltaja Alice Lehtistä. Kiitos myös suorien kuvakopioiden käyttöluvista niiden haltijoille Heikki Laitiselle, Kirsi Levälle ja aluehallintovirastolle. Lämmin kiitos vanhemmilleni, sisaruksilleni, Pispalan ja Lukonmäen porukoille ja muille läheisilleni tuestanne ja välittämisestänne. Aviomiehelleni Joonakselle osoitettu kiitos sisältää kuitenkin sen kaiken ja paljon enemmänkin... Tampereella Vuokko Puro
5 iv SISÄLLYS 1 Johdanto Taustaa Diplomityön tavoitteet Rakenne ja sisältö Rajaukset Turvallisuusjohtaminen ja turvallisuustoiminnan arviointi Turvallisuusjohtaminen Työturvallisuus ja sen johtaminen Vaikuttavan turvallisuustoiminnan edellytyksiä ja piirteitä Turvallisuustoiminnan arviointi Työturvallisuuden mittaaminen Turvallisuusauditointi Työsuojelun viranomaistoiminta Työsuojeluviranomaisen valvoma lainsäädäntö Työsuojeluhallinto ja -strategia Työsuojeluvalvonta Työpaikkatarkastus Valvontaote ja suositusluonteiset neuvot Työsuojelun hallintajärjestelmät valvonnan kohteena Käsityömäisestä työotteesta yhtenäisiin käytäntöihin Halmeri-menetelmä Työn aineisto ja menetelmät Työn teoreettisen taustan muodostaminen Halmeri-tarkastukset ja mukaan lähteneet työpaikat Työturvallisuuden tila työpaikallani -henkilöstökysely Kyselylomakkeen laatiminen Kyselyn rakenne ja sisältö Kyselyn toteutus Vastausaktiivisuus ja kato Halmerin ja kyselyn synteesi Halmeri-lomakkeen arviointikohtia vastaavat kyselyn kohdat Työpaikkakohtainen synteesi tutkijoiden työpaikkakäyntiä varten Halmerin ja kyselyn synteesi koko aineiston tasolla Tulokset Halmeri-tarkastusten tulokset Tutkimuskyselyn tulokset Työsuojelutoimikunnan valinta vaihtelevasti vastaajien tiedossa Väitematriisin tulokset summamuuttujien avulla esitettynä Avoimet kysymykset... 82
6 5.3 Halmeri-lomakkeen ja kyselytulosten synteesi Halmeri-indeksin ja kyselyn kokonaistuloksen vastaavuus Halmeri-lomakkeen ja kyselytulosten tarkempi vertailu Tulosten tarkastelu Tutkimuksen luotettavuuden arviointia Katoanalyysi Tutkimuskysely Halmeri-tulosten ja kyselytulosten vertailu Halmeri-tulkintojen ja kyselytulosten vastaavuus Halmeri-tulkintojen ja tutkimuskyselyn vastaavuus vaihtelee tarkastuskohteittain Halmeri-tulkintojen ja kyselytulosten vastaavuus vaihtelee arviointikohdittain Halmeri-tulkinnat vastaavat paremmin työnjohtajien ja johtajien kuin työntekijöiden näkemyksiä Tarkastuskohteen kokoluokan vaikutus Halmerin ja kyselyn vastaavuuteen ja ristiriitatyyppien osuuksiin Halmeri-tarkastustuloksen reliabiliteetti, validiteetti, herkkyys ja käyttökelpoisuus Johtopäätökset Tutkimustavoitteiden toteutuminen Keskeiset tulokset Kehitysehdotukset Lähteet Liite 1: Työn luvussa 2 esitellyt auditointimenetelmät yhteen taulukkoon koottuna Liite 2: Laajemman Halmeri-lomakkeen arviointikohdat Liite 3: Tutkimuskyselyn saatekirje ja kokonaiskyselyn vastausten prosenttijakaumat v
7 vi LYHENTEET, TERMIT JA NIIDEN MÄÄRITELMÄT AVI CSI D&S -menetelmä EU EU-OSHA IAEA IC ILO ISRS IWH LSSAVI MAHS MISHA MORT OHSAS OSHA OTA -menetelmä PAT -periaate PDCA PEP SafetyMap SDC SEM STM TAM -menetelmä Aluehallintovirasto Construction Safety Index, Rakennusteollisuuden turvallisuusindeksi Diekemperin & Spartzin turvallisuusauditointimenetelmä Euroopan Unioni European Agency for Safety and Health at Work, Euroopan työterveys- ja työturvallisuusvirasto International Atomic Energy Agency, Kansainvälinen atomienergiajärjestö Internal Control, Omavalvonta International Labour Organization, Kansainvälinen työjärjestö. International safety (/sustainability) rating system, Kansainvälinen turvallisuuden (/vakauden) arviointimenetelmä Institute for Work & Health Länsi- ja Sisä-Suomen aluehallintovirasto A method for assessing health and safety management system Method for Industrial Safety and Health Activity Assessment Managemet Oversight and Risk Tree, Organisaation turvallisuusanalyysi Occupational Health and Safety Assessment Series Occupational Safety & Health Administration Organisaation työturvallisuustoiminnan arviointimenetelmä Periaate, jonka mukaan päätöksenteossa pitäisi olla mukana päättäjä-, asiantuntija-, ja toteuttajatahon mielipiteet. Plan, do, check, act, jotka ovat johtamisjärjestelmille tyypillisen Demingin ympyrän vaiheita: suunnittele, toteuta, arvioi ja toimi. Program Evaluation Profile Safety Management Achievement Program Safety Diagnosis Criteria Safety Element Method Sosiaali- ja terveysministeriö Turvallisuustoiminnan arviointimenetelmä
8 vii TS-teho TTL TTT UAI VPP Työsuojelu- ja työhyvinvointitoiminnan tehokkuus työpaikoilla -tutkimushanke Työterveyslaitos Työterveys- ja työturvallisuus. (Käytetään etuliitteenä puhuttaessa työterveys- ja työturvallisuusjohtamisesta, - toiminnasta ja niin edelleen.) Universal Assessment Instrument, Universaali arviointityökalu Voluntary Protection Program Ennakoiva (proaktiivinen) työturvallisuusmittari Ennakoivien mittareiden avulla tarkkaillaan organisaation työturvallisuusjärjestelmän vaatimusten mukaisuutta, työturvallisuuden edistämiseksi tehtyä työtä sekä turvallisuusjohtamisen ja työympäristön tasoa (Tappura et al. 2010). Ennakoivan mittarin mittaustulos ennakoi työturvallisuustason muutosta (Hale 2009; Kjellén 2009). Jälkikäteinen (reagoiva, reaktiivinen) työturvallisuusmittari Jälkikäteiset mittarit seuraavat ei-toivottuja tapahtumia kuten tapaturmia, työperäisiä sairauksia ja muuta näyttöä työturvallisuustoiminnan puutteista (Tappura et al. 2010). Reagoivan mittarin mittaustulos seuraa työturvallisuustason muutosta (Hale 2009; Kjellén 2009). Halmeri-indeksi Halmeri-tarkastusmenetelmän tulos, joka muodostuu kunnossa oleviksi tulkittujen arviointikohtien suhteesta kaikkiin arviointikohtiin, asteikko %. Indeksin laskutavat vaihtelevat tarkastajakohtaisesti. Tutkimusaineistossa indeksi lasketaan arviointikohtien 1-23 tulkintojen perusteella. Halmeri-menetelmä Työsuojeluhallinnon työolosuhdemittariston menetelmä, joka on tehty työturvallisuuslain mukaisten turvallisuusjohtamismenettelyjen valvontaa varten. Menetelmä kattaa pääpiirteet työturvallisuuslain sisältämistä asioista. Sitä ei ole tarkoitettu pykäläkohtaisen valvonnan välineeksi, vaan antamaan kokonaiskuva työpaikan työsuojelutoiminnan tilasta. (Laitinen 2006) Reliabiliteetti/Luotettavuus Menetelmän yhdenpitävyys ja stabiilius, jolloin menetelmän tulos on sama toistettaessa menetelmä samoissa olosuhteissa. Reliabiliteetti jakautuu edelleen kahteen komponenttiin; saman mittaajan eri mittauskertojen tulosten yhdenmukaisuuteen (engl. intra-observer reliability) ja
9 viii useiden eri mittaajien tai mittausryhmien mittaustulosten yhdenmukaisuuteen (engl. inter-observer reliability). (Bigelow & Robson 2005; Kuusisto 2000; Saari 1981) TTT-johtamisjärjestelmä Joukko toisiinsa liittyviä tai keskenään vuorovaikutuksessa olevia elementtejä TTT-politiikan ja tavoitteiden laatimiseksi sekä näiden tavoitteiden saavuttamiseksi (ILO- OSH 2001). Yrityskohtaiset turvallisuusjohtamisen periaatteet voidaan laatia itse organisaatiokohtaisesti tai apuna voidaan käyttää valmiita turvallisuusjohtamisjärjestelmän malleja, joista tunnetuimpia ovat ILO:n ohjeistus turvallisuusjohtamisesta (ILO-OSH 2001) ja standardit BS 18004:2008 ja OHSAS 18001:2007. Turvallisuuden hallintajärjestelmät Työpaikalla käytössä olevat toimivat turvallisuuden hallintamenettelyt ja käytännöt koostuen vaara- ja haittatekijöiden tunnistamisesta ja arvioinnista, hallinnan toteuttamisesta sekä seurannasta (Uusitalo et al. 2012). Turvallisuusauditointi Turvallisuustoiminnan tasoa mittaava menetelmä, joka kohdistetaan turvallisuusjohtamisjärjestelmään (Uusitalo & Mattila 1989). Sen avulla tunnistetaan käytettävän turvallisuusjohtamisjärjestelmän vahvuuksia ja heikkouksia (IWH 2009). Turvallisuusjohtaminen Kokonaisvaltainen, toimintatapojen, menetelmien ja ihmisten johtamisen yhdistävä turvallisuuden hallinta (Työsuojelusanasto 2006), jonka avulla täytetään sekä lakisääteiset että yrityksen itse asettamat vaatimukset (Työsuojeluhallinto 2010). Tavoitteena on jatkuva turvallisuuden ja terveyden edistäminen (Työsuojeluhallinto 2010). Työolosuhdemittaristo Työsuojeluhallinnon käytössä olevat välittömiä työolosuhteita ja turvallisuuden hallintamenettelyjä mittaavat mittarit ja menetelmät (esimerkiksi TR-mittari, Elmeri, Halmeri), jotka on kehitetty tarkastajien työvälineiksi 2000-luvun alussa (Laitinen 2006). Työterveys ja työturvallisuus Olosuhteet ja tekijät, jotka vaikuttavat tai voivat vaikuttaa henkilöiden (työntekijöiden, muiden yritysten työntekijöiden, vierailijoiden ja muiden henkilöiden) terveyteen ja turvallisuuteen työpaikalla (OHSAS 18001:2007). Lyhenteenä käytetään TTT. Työturvallisuus Työympäristön, työolosuhteiden ja työyhteisön tila, joka vaikuttaa työntekijöiden työkykyyn, turvallisuuteen sekä fyysiseen ja henkiseen terveyteen (tutkijan muodostama
10 ix Työsuojelu Työsuojelutarkastaja Työsuojeluviranomainen Validiteetti/Pätevyys määritelmä Työturvallisuuslain (L 738/2002) tarkoituksen määrittelystä ja sisällöstä). Toimintaa, jolla ylläpidetään ja edistetään työn ja työolojen turvallisuutta sekä työntekijän fyysistä ja psyykkistä terveyttä (Työsuojelusanasto 2006). Virkasuhteessa työsuojeluviranomaiseen oleva henkilö, jolla on toimivaltuudet suorittaa valvontalaissa tarkoitettuja valvonta- ja tarkastustehtäviä (L 44/2006, 2 ). Viranomainen, joka valmistelee työsuojelua ja työsuhdetta koskevia säädöksiä ja valvoo niiden noudattamista (Työsuojelusanasto 2006). Suomessa työsuojeluviranomaisena toimii työsuojeluhallinto, joka sisältää Sosiaalija terveysministeriön työsuojeluosaston ja Aluehallintovirastojen työsuojelun vastuualueet (Mertanen 2010). Ilmaisee, kuinka hyvin menetelmä mittaa sitä mitä sen on tarkoitus mitata (Kuusisto 2000). Yleisimmin arvioitavat validiteetin komponentit ovat sisältö- (content validity), kriteeri- (criterion validity) ja rakennevaliditeetit (construct validity). (Bigelow & Robson 2005; Kuusisto 2000; Robson & Bigelow 2010; Guldenmund et al. 2006; Saari 1981)
11 1 1 JOHDANTO 1.1 Taustaa Turvallisuusjohtaminen nähdään tärkeänä keinona varmistaa ja kehittää työn terveellisyyttä ja turvallisuutta (STM 2001). Vaikka työturvallisuuslaissa (L 738/2002) ei vaaditakaan varsinaista turvallisuusjohtamisjärjestelmää, turvallisuusjohtamisen peruselementit ovat siinä asioina mukana eikä sen työnantajalle asettamia velvoitteita ole mahdollista täyttää täysimääräisesti ilman systemaattista ja pitkäjänteistä työolosuhteiden seurantaa ja toimintatapaa, jolla tunnistetaan, arvioidaan ja poistetaan vaara- ja haittatekijät. Työsuojeluongelmien ratkaiseminen puuttumalla yksittäisiin vaara- ja haittatekijöihin ei ole työturvallisuuslain hengen mukaista, vaan se edellyttää kokonaisvaltaista turvallisuuden hallintaa. Uudistettu laki korostaa entistä enemmän työpaikan omaaloitteista ja omatoimista turvallisuuden varmistamista. (L 738/2002; Siiki 2006) Työturvallisuuslaki säätelee turvallisuuden järjestelmällistä hallintaa yleisellä, kaikkiin työpaikkoihin soveltuvalla tavalla edellyttäen turvallisuustoiminnalta ainakin seuraavia elementtejä: työsuojelun toimintaohjelma, työympäristön ja työyhteisön tilan jatkuva tarkkailu, haitta- ja vaaratekijöiden tunnistaminen ja selvittäminen (sekä poistaminen, merkityksen arviointi ja selvityksen ajantasaisuuden varmistaminen), työntekijöille annettava opetus ja ohjaus, tehtävien asianmukainen delegointi ja yhteistoiminta henkilöstön kanssa. Nämä velvoitteet eivät ole kertaluonteisia, vaan niistä muodostuu jatkuva työympäristön ja työyhteisön tilaa seuraava ja kehittävä prosessi. (L 738/2002; Siiki 2006) Työsuojelulainsäädännön valvonnasta vastaava Työsuojeluhallinto on asettanut työturvallisuuslain hengen mukaisesti tavoitteekseen varmistaa, että jokaisella työpaikalla on toimivat työturvallisuuden hallintamenettelyt (STM 2009; Runkosuunnitelma ). Ruotsalan et al. (2010) mukaan hallintajärjestelmien tarkastaminen onkin tullut keskeiseksi valvontatyön kohteeksi työsuojeluhallinnon tavoitteiden mukaisesti ja valvontavälineiden kehittämisen myötä. Työsuojeluvalvonnan toteuttamiseen hallintajärjestelmiä tarkastamalla liittyy keskeisesti se ongelma ja kysymys, että miten voidaan varmistaa, että asiat ovat todellisuudessa dokumenttien ja kertomusten mukaisessa kunnossa (Laitinen & Yrjänheikki 2010). Työsuojeluvalvonnan vaikuttavuutta selvittäneen tutkimuksen (Ruotsala et al. 2010) mukaan työsuojelutarkastajat näkevät valvonnan vaikuttavuuden edistämiskeinona tarkastaa työpaikkakohtaisten hallintajärjestelmien toimimista käytännössä. Työpaikoilla taas odotetaan viranomaisen tarkastavan myös työpaikan todellisia työolosuhteita eikä hallintajärjestelmien olemassa olon merkitystä työsuojelutoiminnalle välttämättä edes tunnisteta pienemmillä työpaikoilla (Uusitalo et al. 2012).
12 2 Työsuojelukäytäntöjen yhtenäistäminen (alueellisesti ja yksittäisten tarkastajien tasolla) ja läpinäkyvyyden lisääminen olivat keskeisiä tavoitteita luotaessa ja otettaessa käyttöön työsuojeluhallinnon työolosuhdemittaristoa 2000-luvun alkupuolella. Työsuojeluhallinnon tavoitteena on lisätä ja vakiinnuttaa työolosuhdemittareiden käyttöä sekä työsuojelutarkastajan työvälineinä että työpaikkojen omina itsearviointimenetelminä. (STM 2009) Välittömiä työolosuhteita mittaavien menetelmien (mm. TR-mittari, Elmeri, Näppärä, Valmeri) lisäksi mittaristo sisältää työpaikan turvallisuuden hallintamenettelyjen tarkastamista varten luodun Halmeri-menetelmän. (Laitinen 2006) Halmeri-tarkastusmenetelmä on laadittu työturvallisuuslain mukaisten turvallisuusjohtamismenettelyjen valvontaa varten ja sitä on käytetty vuodesta 2006 lähtien (Laitinen 2006). Laitinen & Yrjänheikki (2010) ovat julkaisseet toteutetuista Halmeritarkastuksista ja niiden tuloksista tilastollisen raportin vuonna Menetelmää testattiin sen luomisprosessin eri vaiheissa lähinnä käytettävyyden kannalta. Halmerimenetelmällä (ja yleisemmin hallintamenettelyjen tarkastamisella) saatavan tiedon vastaavuutta työpaikkojen todelliseen työsuojelutilanteeseen ei ole tutkittu, eikä menetelmän validiteettia tai reliabiliteettia tiettävästi arvioitu. (Laitinen 2012) Tarve suunnata työsuojeluhallinnon resurssit vaikuttavaan valvontaan ja lisätä tietoa hallintamenetelmien tarkastamisen yhteydestä työpaikan työsuojelun toteutumiseen olivat lähtökohtia ja vaikuttimia Työterveyslaitoksen ja Länsi- ja Sisä-Suomen aluehallintoviraston työsuojelun vastuualueen tutkimushankkeelle Työsuojelu- ja työhyvinvointitoiminnan tehokkuus työpaikoilla (TS-teho), jota rahoittaa Sosiaali- ja terveysministeriö. Hankkeen tavoitteena on tuottaa tietoa, jonka avulla voidaan kehittää sekä työsuojelutarkastustoimintaa että työpaikkojen työsuojelutoimintaa. Yhtenä hankkeen tutkimuskysymyksenä on Halmeri-tarkastuksen vastaavuus työpaikan turvallisuustasoon. (Merivirta et al. 2012) Hanke toteutetaan yhteistyössä Länsi- ja Sisä-Suomen Aluehallintoviraston työsuojelun vastuualueen työsuojelutarkastajien kanssa, jotka tekevät Halmeri-tarkastuksia teollisuuden toimialan työpaikoille. Tutkimushankkeeseen mukaan lähteneillä 26 :lla työpaikalla toteutetaan hanketta varten räätälöity henkilöstökysely, jolla kartoitetaan henkilöstön ja yritysjohdon näkemyksiä työpaikan työturvallisuuden tilasta. Halmeritarkastuksen ja kyselyn tulokset yhdistetään työpaikkakäyntiä varten. Työpaikkakäynnillä tutkijat tutustuvat työpaikan toimintaan ja käyvät kyselyn tulokset läpi työpaikan edustajien kanssa. Työpaikkakäynnin aikana pyritään tunnistamaan Halmeri- ja kyselytulosten synteesissä mahdollisesti havaittujen osa-aluekohtaisten eroavaisuuksien syitä. Tutkijat kartoittavat työpaikkojen työsuojelutilannetta ja pyrkivät tunnistamaan hyviä käytäntöjä, joita kerätään myös hankkeen kohdeyrityksille järjestettävässä seminaarissa. (Merivirta et al. 2012) 1.2 Diplomityön tavoitteet Diplomityö linkittyy osaksi edellä mainittua, laajempaa Työsuojelu- ja työhyvinvointitoiminnan tehokkuus työpaikoilla -tutkimushanketta. Diplomityön tavoitteena oli tuottaa
13 3 työpaikkakohtainen tieto (26 :lta kohdetyöpaikalta) siitä, kuinka hyvin Halmeritarkastuksen tulos ja työpaikan henkilöstön ja yritysjohdon arvio työpaikan työturvallisuustilanteesta vastaavat toisiaan ja tarkastella koko aineiston tasolla Halmerilomakkeen ja tutkimuskyselyn tulosten työpaikkakohtaista vastaavuutta. Näihin tavoitteisiin liittyy diplomityön ensimmäinen ja keskeisin tutkimuskysymys 1. Miten Halmeri-tarkastusmenetelmän tulos vastaa työpaikan henkilöstön arviota työturvallisuustilanteesta? Tutkimusta varten muodostettiin Työturvallisuuden tila työpaikallani -kysely, jolla kartoitettiin työpaikan henkilöstön käsityksiä työturvallisuustilanteesta. Kyselylomake rakennettiin työturvallisuuslain vaatimusten ja Halmeri-tarkastusmenetelmän rakenteeseen pohjautuen. Kyselylomakkeeseen kuitenkin lisättiin kysymyksiä kirjallisuuskatsauksen perusteella onnistuneen työsuojelutoiminnan edellytyksiksi tunnistetuista asioista. Ensimmäiseen tutkimuskysymykseen vastattiin vertaamalla työpaikkakohtaisesti tarkastajien toteuttamien Halueri-tarkastusten asiakirjoja (tarkastuskertomus ja Halmerilomake) ja työpaikan tutkimuskyselyn tuloksia. Halmeri-tarkastuksen asiakirjojen ja kyselytulosten työpaikkakohtaisesta synteesistä muodostettiin tutkijaryhmän työpaikkakäyntiä varten tarvittavat materiaalit, joita ei kuitenkaan esitellä tässä diplomityössä yksittäisten työpaikkojen tasolla. Diplomityö keskittyy tarkastelemaan koko aineiston tasolla Halmeri-lomakkeen ja tutkimuskyselyn tulosten työpaikkakohtaista vastaavuutta. Diplomityön laajempana tavoitteena oli koota yksittäistä arviointimenetelmää laajempi näkemys siitä, miten työpaikan työturvallisuutta voidaan arvioida. Kirjallisuuskatsauksen avulla selvitettiin, mitkä ovat nykyisen tietämyksen valossa parhaita keinoja työturvallisuuden ja työturvallisuustoiminnan arviointiin. Kirjallisuuskatsauksessa keskityttiin erityisesti turvallisuuden tason arviointiin turvallisuusjohtamisjärjestelmän auditoinnin avulla eli tarkastelemalla työpaikan turvallisuuden hallintamenettelyjä. Kirjallisuuskatsauksen avulla pyrittiin vastaamaan seuraaviin tutkimuskysymyksiin: 2. Miten työpaikan työturvallisuustasoa voidaan mitata? 3. Mitä mittareita ja auditointimenetelmiä on olemassa? 4. Mitkä tekijät vaikuttavat auditointituloksen luotettavuuteen? 5. Mitä päätelmiä Halmeri-menetelmän luotettavuudesta voidaan tehdä kirjallisuuden perusteella? 1.3 Rakenne ja sisältö Teoreettinen tausta sekä työn aineisto ja menetelmät Diplomityön teoreettisen taustan muodostavat luvut 2 ja 3. Luku 2, Turvallisuusjohtaminen ja turvallisuustoiminnan arviointi, jakautuu kahteen alalukuun, joista ensimmäisessä käsitellään turvallisuusjohtamista ja sen edellytyksiä ja piirteitä. Osiossa tunnistetaan kirjallisuuden perusteella kuusi tekijää, jotka vaikuttavat keskeisesti työpaikan työturvallisuustilanteeseen ja joiden perusteella voitaisiin siten arvioida myös turvallisuustasoa. Toinen alaluku käsittelee turvallisuuden mittaamista ja turvallisuusjohtamisjärjestelmän auditointia. Tarkastelun painopiste on työturvallisuuden tason arvioinnissa tar-
14 4 kastelemalla turvallisuuden hallintamenetelmiä (toisin sanoen turvallisuusauditoinneissa). Luvussa käsitellään auditointituloksen luotettavuuteen vaikuttavia tekijöitä sekä esitellään useampia turvallisuusauditointimenetelmiä. Diplomityön luvussa 3, Työsuojelun viranomaistoiminta, muodostetaan yleiskuva työsuojelun viranomaistoiminnasta ja keskeisestä työsuojelulainsäädännöstä Suomessa. Tarkastelun painopiste on työpaikkavalvonnassa, jonka menettelytapoja ja keskeisiä jännitteitä käsitellään. Valvonnan suuntauksia; tarkastuskäytäntöjen yhtenäistämistä ja tarkastuksen painopisteen siirtämistä hallintamenettelyjen tarkastamiseen esitellään. Lisäksi tutustutaan työsuojeluhallinnon työolosuhdemittareihin ja erityisesti Halmeri-menetelmään. Diplomityön luvussa 4, Työn aineisto ja menetelmät, kuvataan diplomityön tutkimusmenetelmät. Kuvataan Halmeri-tarkastusten suorittamista ja työpaikkojen valikoitumista mukaan tutkimushankkeeseen. Luvussa kuvataan myös tutkimuskyselyn muodostamis- ja toteuttamisprosessit sekä Halmeri-tarkastusten ja kyselytulosten synteesin muodostaminen. Tulokset, Tulosten tarkastelu ja Johtopäätökset Luku 4, Tulokset, esittelee Halmeri-tulokset pääasiassa moduulitasolla ja kyselytulokset osa-aluekohtaisten summamuuttujien tasolla. Lisäksi esitetään yhteenveto kyselylomakkeen avoimien kysymysten vastauksista. Tulosten esittelyssä pääpaino on Halmeritulkintojen ja tutkimuskyselyn sitä vastaavien tulosten vertailussa tarkastuskohteittain ja Halmerin arviointikohdittain. Luvussa 5, Tulosten tarkastelu, arvioidaan tutkimustulosten merkitystä ja muodostetaan kirjallisuuskatsauksen ja tutkimustuloksen perusteella käsitteellinen malli Halmeri-tuloksen luotettavuuteen vaikuttavista tekijöistä. Tässä luvussa käsitellään myös tutkimuksen luotettavuuteen liittyviä tekijöitä. Opinnäytetyön viimeisessä luvussa, Johtopäätökset, vedetään yhteen tutkimustulokset, arvioidaan tutkimuksen tavoitteiden saavuttamista ja esitetään toimenpideehdotuksia Halmeri-tarkastusmenetelmän tuloksen luotettavuuden parantamiseksi. 1.4 Rajaukset Kirjallisuuskatsaus Työturvallisuus- ja työterveystoiminnan arviointia käsittelevässä osiossa pidetään pääpaino turvallisuusauditointien tarkastelussa ja jatkuvasta mittaamisesta esitellään vain pääperiaatteet. Työsuojelun viranomaistoiminnan käsittely rajataan Suomalaiseen työsuojelulainsäädäntöön ja työsuojeluviranomaisen tehtävistä käsitellään ainoastaan työolosuhdevalvontaa. Muut työsuojeluviranomaisen tehtävät kuten markkinavalvonta rajataan tarkastelun ulkopuolelle. Kansainvälistä näkökulmaa ei käsitellä kuin muutamien yksittäisten esimerkkien (kuten pohjoismainen järjestelmävalvontasuuntaus ja Yhdysvaltojen VPP-ohjelma) osalta.
15 Soveltava osa Laajemmassa TS-teho -tutkimushankkeessa tutkimuskysely on tutkijaryhmän työpaikkakäyntiä edeltävä tiedonhankintatapa, eikä hankkeen johtopäätöksiä tehdä pelkästään sen tulosten perusteella. Tästä johtuen esimerkiksi joistain hyvän kysymyksen edellytyksistä päädyttiin tinkimään tietoisesti, jotta kyselyn pituus pysyi laajasta aihealueesta huolimatta kohtuullisena. Koko aineiston tasolla tehtävä kyselytulosten ja Halmeri-tulosten synteesi tehtiin Halmerin kunnossa/korjattavaa -arviointien perusteella. Halmerin lisätietoja -kenttä ja se, onko tarkastuskertomuksessa annettu aiheeseen liittyen toimintaohjeita tai kehotuksia jätettiin kokonaan huomioimatta. Osa Halmerin arviointikohdista jätettiin kokonaan vastaavuustarkastelun ulkopuolelle eri perustein. 19 Halmerin 26 :sta arviointikohdasta oli mukana Halmerin ja kyselyn synteesitarkastelussa ja lisäksi Halmerin ensimmäisen arviointikohdan vastaavuutta kyselytuloksiin tarkasteltiin erikseen. 5
16 6 2 TURVALLISUUSJOHTAMINEN JA TURVALLI- SUUSTOIMINNAN ARVIOINTI 2.1 Turvallisuusjohtaminen Työturvallisuus ja sen johtaminen Työturvallisuus ja työterveys Turvallisuus määritellään tilanteeksi, jossa jonkin järjestelmän (työorganisaation, lähityöyhteisön, rakennuksen, koneen, laitteen tai muun teknisen järjestelmän tai työmenetelmän) sisältämien riskien katsotaan olevan hyväksyttävällä tasolla. Kun järjestelmä rajataan työpaikaksi, puhutaan työturvallisuudesta. (Tarkkonen 2008) Kämäräisen et al. (2009) määritelmän mukaan työturvallisuus on työsuojelun keinoin ja toimenpitein toteutettu työympäristön tavoitetila, jolloin ei työssä eikä työympäristössä ole työntekijöiden terveyttä ja turvallisuutta uhkaavia vaara- tai haittatekijöitä. Työsuojelusanaston (2006) määritelmät työturvallisuudelle ja työterveydelle ovat yksinkertaistettuja ja neutraaleja (eivät ota kantaa turvallisuustasoon). Sen määritelmän mukaan työturvallisuus on työympäristön tila työntekijän turvallisuuden ja terveyden kannalta ja työterveydellä puolestaan tarkoitetaan työntekijän terveyttä suhteessa työhön ja työympäristöön liittyviin tekijöihin. Vaikka työturvallisuuslaki (L 738/2002) ei sisälläkään suoraan työturvallisuuden määritelmää, lain tarkoituksen määrittelystä ja sisällöstä on luettavissa hyvin laaja määritelmä työturvallisuudelle. Sen mukaan työturvallisuus käsitetään työympäristön, työolosuhteiden ja työyhteisön tilaksi, joka vaikuttaa työntekijöiden työkykyyn, turvallisuuteen sekä työntekijöiden fyysiseen ja henkiseen terveyteen. Tässä diplomityössä turvallisuudella tarkoitetaan näin laajaa kokonaisuutta, joten esimerkiksi työssä rinnakkain käytetyillä termeillä turvallisuusjohtaminen ja työterveys- ja työturvallisuusjohtaminen (jota standardit käyttävät) tarkoitetaan samaa asiaa. Turvallisuusjohtamisen ja turvallisuusjohtamisjärjestelmän määritelmät Turvallisuusjohtamiselle ei ole olemassa vakiintunutta ja yleistä määritelmää runsaasta aiheeseen liittyvästä kirjallisuudesta huolimatta. Kirjallisuudessa kuvataan lähinnä turvallisuusjohtamisen sisältöä ja turvallisuusjohtamisjärjestelmiä. Useissa määritelmissä korostetaan sekä jatkuvan parantamisen pyrkimystä että turvallisuusjohtamista normaalin toiminnan osana, jotka ovatkin oleellisimpia asioita. (Hämäläinen & Anttila 2008) Heinrichin et al. (1980) määritelmän mukaan turvallisuusjohtaminen on työntekijöiden toiminnan, koneiden toiminnan ja fyysisen työympäristön järjestelmällistä hal-
17 7 lintaa, joka sisältää sekä ennaltaehkäisevän toiminnan että ei-turvallisten tilanteiden ja olosuhteiden korjaamisen. Lanne (2007) määrittelee väitöskirjassaan turvallisuusjohtamisen järjestelmälliseksi ja organisoiduksi johtamiseksi, jonka pyrkimyksenä on ennaltaehkäistä ihmisiä, ympäristöä, omaisuutta, tietoa ja mainetta vahingoittavia tapahtumia. Turvallisuusjohtamisen prosessi lähtee politiikasta ja tavoitteista ja etenee kehänä suunnittelun, toteutuksen, seurannan ja arvioinnin sekä uudelleen kehityksen ja korjaustoimenpiteiden toteutuksen kautta jatkuvaan parantamiseen. (Lanne 2007) Työsuojelusanasto (2006) määrittelee turvallisuusjohtamisen kokonaisvaltaiseksi, toimintatapojen, menetelmien ja ihmisten johtamisen yhdistäväksi turvallisuuden hallinnaksi. Turvallisuusjohtamisen tavoitteena on jatkuva turvallisuuden ja terveyden edistäminen ja se sisältää sekä lakisääteisten vaatimusten täyttämiseksi että yrityksen itse asettamien tavoitteiden saavuttamiseksi tehtävät toimet (Työsuojeluhallinto 2010). Työturvallisuus ja -terveysjohtamisen (työturvallisuudesta ja -terveydestä käytetään jatkossa lyhennettä TTT) toimintatapojen tuloksellisuus ja soveltuvuus riippuu sekä yrityksen koosta, toimialasta ja kulttuurista (Laitinen et al. 2009) että tavoitteista, toiminnan luonteesta ja erityispiirteistä (Nenonen et al. 2008). Yrityskohtaiset turvallisuusjohtamisen periaatteet voidaan laatia itse organisaatiokohtaisesti tai apuna voidaan käyttää valmiita turvallisuusjohtamismalleja, joista tunnetuimpia ovat BS 8800:2004, (joka on korvattu myöhemmin standardilla BS 18004:2008), OHSAS 18001:2007/18002:2008 ja ILO:n ohjeistus turvallisuusjohtamisesta (ILO-OSH 2001). Toimiakseen johtamisjärjestelmän tulee olla yhteensopiva organisaation kulttuurin ja toimintatapojen kanssa (Petersen 1989), mikä tulee muistaa erityisesti silloin kun järjestelmä rakennetaan valmiin ohjeistuksen mukaan. Suomalainen lainsäädäntö ei varsinaisesti edellytä turvallisuusjohtamisjärjestelmää, mutta siinä asetetaan vaatimuksia useille hyvään turvallisuusjohtamisjärjestelmään kuuluville osa-alueille. Alakohtaisissa asetuksissa edellytetään kuitenkin turvallisuusjohtamisjärjestelmää vaarallisten kemikaalien teollisen käsittelyn ja varastoinnin toimialan yrityksiltä ja rautatiejärjestelmältä. (Työsuojeluhallinto 2010; Nenonen et al. 2008) Kirjallisuudesta löytyvät turvallisuusjohtamisjärjestelmän määritelmät eivät määrittele niinkään mikä järjestelmä on, vaan keskittyvät luettelemaan sen sisältöä (mm. menetelmiä) tai sen tavoitteita (Bottomley 2001). Kansainvälinen työjärjestö ILO määrittelee TTT-johtamisjärjestelmän joukoksi toisiinsa liittyviä tai keskenään vuorovaikutuksessa olevia elementtejä TTT-politiikan ja tavoitteiden laatimiseksi sekä näiden tavoitteiden saavuttamiseksi (ILO-OSH 2001). Robsonin et al. (2005) määritelmän mukaan TTT-johtamisjärjestelmä muodostuu organisaation menetelmistä joilla tähdätään työturvallisuusriskien pienentämiseen siten, että menetelmät muodostavat jatkuvan suunnittelun, toteuttamisen, arvioinnin ja parantamisen kehän. Turvallisuusjohtamisen keinot tekniikasta turvallisuuskulttuuriin Riippumatta siitä mitä turvallisuuden osa-aluetta tai yksittäistä suojelun kohdetta tarkastellaan, turvallisuusjohtamisen keinot ovat yleisellä tasolla samat; 1) tekniikka, 2) ihmisen käyttäytymiseen vaikuttaminen, 2) organisaation toiminnan kehittäminen ja 4) va-
18 8 kuuttaminen. Aiemmin, vielä 1970-luvullakin, uskottiin vahvasti teknisen kehityksen mahdollisuuksiin ratkaista turvallisuusongelmat. Näin ei kuitenkaan käynyt kuin joidenkin yksittäisten ongelmien kuten konetapaturmien kohdalla ja tekninen kehitys toi mukanaan myös lisäriskejä. Vähitellen ymmärrettiin kääntää katseet ihmisten käyttäytymiseen ja oivallettiin ihmisen olevan paitsi suojelun kohde (objekti), myös turvallisuuden tai turvattomuuden tekijä (subjekti). Inhimillistä tekijää pyrittiin hallitsemaan henkilöstön valinnan, ohjeistuksen, koulutuksen, valvonnan ja motivoinnin avulla kiinnittäen huomiota erityisesti lattiatason henkilöstön ohjaamiseen. (Laitinen et al. 2009) Vaikka yksittäisen työntekijän toiminta onkin usein esimerkiksi tapaturman välitön syy, tapahtuneen taustatekijä löytyy usein esimerkiksi johtamisen puutteista (Hämäläinen & Anttila 2008). Tapaturmien syitä ja selittäviä tekijöitä löytyy usein organisaation toimintatavoista ja eri organisaatiotasoilla tehdyistä päätöksistä (Simola 2005; Petersen 1989) luvulta alkaen suuronnettomuuksien tutkinnassa alettiin tarkastella kasvavassa määrin yksittäisten ihmisten toiminnan ohella koko organisaation toimintaa etsimällä tekijöitä, jotka olivat mahdollistaneet tai jopa "yllyttäneet" ihmisiä toimimaan vaaralliseksi osoittautuneella tavalla. Katseet kääntyivät vastuiden ja valtuuksien määrittelyn, tiedonkulun ja valvonnan puutteiden kautta organisaation kulttuuriin ja sen osaan, turvallisuuskulttuuriin. (Laitinen et al. 2009) Turvallisuuskulttuurin käsitettä käytettiin ensimmäisen kerran 1980-luvulla Tšernobylin ydinvoimalan onnettomuustutkinnan yhteydessä havainnollistettaessa sitä, etteivät onnettomuudet johdu pelkästään teknisistä vioista tai yksittäisten ihmisten tekemistä virheistä (IAEA 1991). Edwards et al. (2013) päätyvät kirjallisuuskatsauksessaan siihen, ettei turvallisuuskulttuurin määritelmästä ja sisällöstä olla päästy laajaan yksimielisyyteen runsaasta aiheeseen liittyvästä tutkimuksesta ja kiinnostuksesta huolimatta. Hämäläisen & Anttilan (2008) mukaan turvallisuuskulttuuri määritellään yleisesti yrityksen tavaksi toimia turvallisuusasioissa. Kun turvallisuuskulttuurin määritelmässä halutaan korostaa yhteistä sitoutumista ja yhteisesti jaettuja arvoja, siihen lisätään asennoituminen määrittelemällä se tavaksi suhtautua turvallisuusasioihin ja toimia niissä (Ruuhilehto & Vilppola 2000). Reimanin et al. (2008) mukaan turvallisuuskulttuuri muodostuu, kun organisaatio määrittelee turvallisuuden varmistamisesta seuraavat toimintavaatimukset ja rajoitukset sekä huomioi nämä toiminnassaan. Turvallisuuskulttuuri on monitasoinen ilmiö, jossa yhdistyvät henkilöstön kokemukset ja näkemykset, työyhteisön sosiaaliset ilmiöt ja organisaation toimintaprosessit. Turvallisuuskulttuuri on olemukseltaan sekä organisaation kykyä ja tahtoa ymmärtää toimintaansa liittyvät vaarat, niiden ehkäisymahdollisuudet ja turvallisen toiminnan olemus että organisaation kykyä ja tahtoa toimia turvallisesti, ennaltaehkäistä vaaroja ja edistää turvallisuutta. (Reiman et al. 2008) Turvallisuusjohtamisen peruselementit Eri turvallisuusjohtamisstandardien/ohjeistusten perusrakenteet ja sisällöt ovat pitkälti samanlaiset. Tyypillisesti ohjeistuksen mukainen johtamisjärjestelmä rakentuu seuraavista osatekijöistä: politiikka, organisointi, suunnittelu ja toimeenpano, toiminnan mit-
19 9 taaminen, auditointi ja säännölliset katselmukset. Sekä paljon käytetyn OHSAS standardin, BS standardin että ILO:n turvallisuusjohtamisjärjestelmän ohjeistuksen mukainen järjestelmä perustuu jatkuvan parantamisen kehäajatteluun. (ILO-OSH 2001; OHSAS 18001:2007; BS 18004:2008) Taulukossa 2.1 on esitetty turvallisuusjohtamisen keskeisimmät tekijät työsuojelun kannalta. Taulukko 2.1. Turvallisuusjohtamisen keskeisimmät tekijät työsuojelun kannalta (Työsuojeluhallinto 2010). TURVALLISUUSJOHTAMINEN (työturvallisuus & työterveys) Turvallisuuspolitiikka sisältää päämäärät näkyy johdon sitoutuminen Turvallisuusjohtamisen organisointi näkyy henkilöstön merkitys turvallisuuden toteuttamisessa järjestelmällisten toimintatapojen luominen toimintavastuiden ja velvollisuuksien määrittäminen linjaesimiesten resurssien varmistaminen Käytännön toiminta riskien arviointi osaamisen varmistaminen toimenpiteiden toteutus tiedon kulun varmistaminen mittaaminen ja seuranta Organisaation ylimmän johdon määrittelemässä, dokumentoimassa ja vahvistamassa turvallisuuspolitiikassa tulee näkyä johdon sitoutuminen turvallisuusasioiden hallintaan ja toiminnan jatkuvaan parantamiseen. Siinä ylin johto tuo julki turvallisuustoiminnan yleisen tarkoituksen ja suunnan organisaatiossa. Turvallisuuspolitiikassa ilmaistaan organisaation turvallisuusjohtamisen päämäärät ja henkilöstön keskeinen merkitys turvallisuustoiminnan toteuttamisessa määrittelemällä henkilöstön yhteistyön toimintaperiaatteet ja -tavat. (Työsuojeluhallinto 2010; OHSAS 18001:2007) Turvallisuusjohtamisen organisoinnissa keskeisimpiä elementtejä ovat toimintajärjestelmien ja -tapojen luominen, roolien, toimintavastuiden ja -velvollisuuksien määrittäminen sekä riittävien resurssien varaaminen toiminnan toteuttamiseksi (Työsuojeluhallinto 2010; OHSAS 18001:2007; ILO-OSH 2001). Toiminta (sen päämäärät ja ohjelmat) suunnitellaan perusteellisen nykytilan kartoituksen, riskien arvioinnin sekä lainsäädännön ja muiden vaatimusten tunnistamisen perusteella. Organisaation on varmistettava jokaisen sen jäsenen riittävä pätevyys-, koulutus- ja kokemustaso turvallisuuden varmistamiseksi. On huolehdittava, että toiminnassa toteutuu yhteistyö henkilöstön kanssa ja varmistettava hyvä tiedon kulku sekä organisaation sisällä että sidosryhmien kanssa. Turvallisuusjohtamisjärjestelmä tulee dokumentoida asianmukaisesti. Toimenpiteet toteutetaan suunnitelmien mukaisesti. Toimenpiteiden toteutumisen seuraamiseksi ja turvallisuustason arvioimiseksi tulee luoda ja käyttöönottaa monipuolinen turvallisuusmittaristo. (Työsuojeluhallinto 2010; OHSAS 18001:2007; ILO-OSH 2001)
20 Vaikuttavan turvallisuustoiminnan edellytyksiä ja piirteitä Johdon sitoutuminen kaikilla organisaatiotasoilla Ylimmän johdon sitoutuminen ja tuki Ylimmän johdon sitoutuneisuus työterveys- ja työturvallisuustoimintaa kohtaan on noussut tutkimuksissa (esimerkiksi Abudayyeh et al. 2006; Wu et al. 2008; Geldart et al. 2010; Chen et al. 2009; Ronald 1998; Aksorn & Hadikusumo 2008; Walters et al. 2012; Virta et al. 2009; Uusitalo et al. 1988) yhdeksi tärkeimmäksi ja kriittisimmäksi tekijäksi turvallisuustoiminnan onnistumiselle, jota ilman toiminnan onnistuneisuus ja vaikuttavuus on hyvin epätodennäköistä. Myös Gallagher et al. (2001) havaitsivat ylimmän johdon sitoutuneisuuden ja korkeamman työterveys- ja turvallisuustason yhteyden kaikissa kirjallisuuskatsaukseensa kokoamissa tutkimuksissa. Tam et al. (2004) havaitsivat tutkimuksessaan puutteet ylimmän johdon turvallisuustietoisuudessa yhdeksi huonon turvallisuusjohtamisen tunnusmerkiksi. Johdon korkea ja näkyvä sitoutuminen turvallisuustyöhön näkyy turvallisuustason paranemisen lisäksi työntekijöiden kohonneena työtyytyväisyytenä, organisaatioon sitoutumisena, parempana työssä suoriutumisena ja toivottujen asenteiden ja käyttäytymisen lisääntymisenä (Michael et al. 2005). Vaikka ylin johto ei yleensä vaikutakaan työoloihin suoraan vaan välillisesti ja viiveellä, sen toiminta määrää missä hengessä henkilöstön työkykyyn, hyvinvointiin ja työturvallisuuteen paneudutaan (Tarkkonen 2001). Jos työntekijät kokevat ylimmän johdon olevan vahvasti sitoutunut turvallisuusasioihin, se vaikuttaa positiivisesti heidän omiin turvallisuusasenteisiin ja -käyttäytymiseen (O'Toole 2002). Johdon rooli turvallisuuskulttuurin luomisessa ja muuttamisessa on merkittävä, sillä johdon huomio sekä ajankäytön, käyttäytymisen, valintojen että päätösten muodossa viestittää työyhteisölle mikä on tärkeää ja mikä ei. Kulttuurin muokkaaminen haluttuun suuntaan ylimmän johdon omalla esimerkillä on mahdollista, vaikkakin hidasta. Ylimmän johdon merkitystä muutoshankkeiden onnistumiselle ei voida korostaa koskaan liikaa, sillä paraskaan alempi linjaesimies ei voi paikata ylimmän johdon heikkoa sitoutumista turvallisuuteen tai huonoa esimerkkiä. Ongelmana kuitenkin on, ettei johto välttämättä tunnista oman roolinsa ja toimintansa merkittävyyttä ja siinä piileviä vaikutusmahdollisuuksia, vaan tyytyy patistelemaan muita toimijoita turvallisuuden kehittämistyöhön. (Tarkkonen 2001; Strann 2006; Simola 2005) Työterveys- ja työturvallisuusjohtamisstandardin, OHSAS 18001, kohdan mukaan ylin johto on kokonaisvastuussa työterveydestä ja työturvallisuudesta sekä TTT-johtamisjärjestelmästä. Standardin mukaan ylimmän johdon tulee osoittaa sitoutuneisuutensa laatimalla turvallisuuspolitiikka, varmistamalla toiminnan vaatimat resurssit (mukaan lukien henkilöresurssit ja erikoistaidot, organisaation infrastruktuuri, teknologia ja taloudelliset resurssit) ja määrittelemällä, dokumentoimalla ja tiedottamalla TTTtoimintaan liittyvät roolit, vastuut ja velvollisuudet. Ylimmän johdon yleisen vastuun lisäksi organisaatiossa tulee nimetä yksi tai useampi ylimmän johdon jäsen erityiseen vastuuseen TTT-johtamisjärjestelmästä. (OHSAS 18001:2007; OHSAS 18002:2008)
Työsuojelu- ja työhyvinvointitoiminnan tehokkuus työpaikoilla (TS-teho) Tietoa työstä LOPPURAPORTTI Maija-Leena Merivirta Jorma Lappalainen Susanna Mattila Vuokko Puro Minna Savinainen Pauliina Toivio